《莺出谷》
唐代·钱可复

玉律阳和变，时禽羽翮新。载飞初出谷，一啭已惊人。

拂柳宜烟暖，冲花觉露春。抟风翻翰疾，向日弄吭频。

求友心何切，迁乔幸有因。华林高玉树，栖托及芳晨。

作者简介：登进士第，累官至礼部郎中。太和九年，郑注出镇凤翔，李训选名家子以为宾佐，授可复检校兵部郎中、兼御史中丞，充凤翔节度副使。其年十一月，李训败，郑注诛，可复为凤翔监军使所害。